Video: Bryan Habana jaag resies teen vliegtuigDie video volg onderaan die berig. Die legendariese Springbok-rugbyvleuel het wêreldwyd bekendheid verwerf nadat hy teen ŉ jagluiperd resies gejaag het. Hy het nou nuwe hoogtes bereik deur ŉ splinternuwe Airbus A380 van British Airways uit te daag. Habana het in 2007 teen die jagluiperd resies gejaag in ŉ poging om die spesie van uitwissing te red. Hy het Woensdagoggend British Airways se “nuwe dier” vir ŉ 100m-wedloop die stryd aangesê. Volgens Supersport.com weeg Habana week 95kg en is hy 1,80m lank. Sy teenstander weeg sowat 366 000kg, is 24m hoog, het ŉ vlerkspan van 80m en is 73m lank. Ná die resies het Habana gesê: “Dit was ŉ taai stryd van man teen masjien. As die A380 eers volstoom aan die gang is, tel dit baie vinnig spoed op…” Het hy dit reggekry? Klik op die video om die uitslag te sien. Britsh Airways het Woensdag ŉ video van die wedloop op Youtube gelaai.